
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άδεια λειτουργίας κλάδου Λαυρίου του συστήματος 
μεταφοράς φυσικού αερίου της ΔΕΠΑ Α.Ε. (αγω¬ 
γός υψηλής πίεσης μετά των σταθμών βαλβιδο- 
στασίων και ξεστροπαγίδων αυτού, μετρητικοί και 
ρυθμιστικοί σταθμοί), πλην του μετρητικού σταθ¬ 
μού της ΔΕΗ στο Λαύριο. 1 

Ρύθμιση όρων, προϋποθέσεων και διαδικασίας για την 
εφαρμογή των διατάξεων του Ν. 2956/2001, που 
αφορούν τις Εταιρείες Προσωρινής Απασχόλησης. 2 
Καθορισμός του ύψους, των όρων και προϋποθέσεων 
και της διαδικασίας κατάπτωσης των τραπεζικών 
εγγυητικών επιστολών που καταθέτουν οι Εταιρεί¬ 
ες Προσωρινής Απασχόλησης. 3 


ΑΠΟΦΑΣΕΙ Σ 

Αριθ. Δ3/Α/2825 (1) 

Άδεια λειτουργίας κλάδου Λαυρίου του συστήματος με¬ 
ταφοράς φυσικού αερίου της ΔΕΠΑ Α.Ε. (αγωγός 
υψηλής πίεσης μετά των σταθμών βαλβιδοστασίων και 
ξεστροπαγίδων αυτού, μετρητικοί και ρυθμιστικοί 
σταθμοί), πλην του μετρητικού σταθμού της ΔΕΗ στο 
Λαύριο. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις αποφάσεις με αριθμούς Δ3/Α/12117/4.7.97 (ΦΕΚ 
590/Β/16.7.97), Δ3/Α/26819/29.1.98 (ΦΕΚ 127/Β/18.2.98) 
και Δ3/Α/10002/6.7.98 (ΦΕΚ 750/Β/24.7.98) του Υπουργεί¬ 
ου Ανάπτυξης, με τις οποίες χορηγήθηκε στη ΔΕΠΑ Α.Ε. 
άδεια εγκατάστασης του κλάδου Λαυρίου του συστήμα¬ 
τος μεταφοράς φυσικού αερίου (αγωγός υψηλής πίεσης 
μετά των σταθμών βαλβιδοστασίων, ξεστροπαγίδων και 
ραδιοεπικοινωνίας, μετρητικοί και ρυθμιστικοί σταθμοί). 

2. Την αίτηση με αριθμό 3414/6.2.2001 της ΔΕΠΑ Α.Ε., 
με την οποία η εταιρεία έχει ζητήσει την χορήγηση αδείας 
λειτουργίας των εξής τμημάτων του συστήματος μετα¬ 
φοράς φυσικού αερίου: 

α) αγωγός υψηλής πίεσης (χαλύβδινος αγωγός διαμέ¬ 


τρου 30") κλάδου Λαυρίου μετά των σταθμών βαλβιδο- 
στασίων και ξεστροπαγίδων αυτού, 

β) μετρητικοί και ρυθμιστικοί σταθμοί Άνω Λιοσίων (II- 
2910 και υ-2920) και 

γ) μετρητικός και ρυθμιστικός σταθμός Παλλήνης (Ψ- 
2940) των οποίων η κατασκευή ολοκληρώθηκε και υπέβα¬ 
λε τα προς τούτο απαιτούμενα δικαιολογητικά. 

3. Τα πιστοποιητικά πυροπροστασίας με αριθμούς 
6468/Φ.701.4/21540/20.9.00, 6466/ Φ.701.4/ 23996/ 
20.9.00 και 25113/Φ.701.4/22166/27.11.00 της Διοίκησης 
Πυροσβεστικής Υπηρεσίας Αθήνας, που αναφέρονται 
στους μετρητικούς και ρυθμιστικούς σταθμούς φυσικού 
αερίου υ-2910, υ-2920 και υ-2940 αντίστοιχα. 

4. Την ΚΥΑ με αριθμό 47238/27.12.96 των Υπουργών 
ΠΕΧΩΔΕ, Ανάπτυξης, Γεωργίας και Πολιτισμού, με την 
οποία εγκρίθηκαν οι περιβαλλοντικοί όροι για τον κλάδο 
Λαυρίου του αγωγού φυσικού αερίου. 

5. Το έγγραφο με αριθμό 73971/31.1.97 της Διεύθυνσης 
Περιβαλλοντικού Σχεδιασμού του ΥΠ ΕΧΩΔΕ, σύ μφωνα με το 
οποίο η ΔΕΠΑ Α.Ε. δεν έχει εκκρεμότητα ως προς την εφαρ¬ 
μογή της σχετικής με την προστασία του περιβάλλοντος νο¬ 
μοθεσίας, που αφορά στο έργο του αγωγού φυσικού αερίου. 

6. Τα έγγραφα με αριθμούς 1515/252/28.2.00, 
1516/253/ 28.2.00 της Διεύθυνσης Πολεοδομίας της Νο¬ 
μαρχιακής Αυτοδιοίκησης Δυτικής Αττικής και 
3124/278/6.3.00 της Διεύθυνσης Πολεοδομίας της Νο¬ 
μαρχιακής Αυτοδιοίκησης Ανατολικής Αττικής, που ανα- 
φέρονται στον τρόπο αποχέτευσης των κτιρίων μετρητι¬ 
κών και ρυθμιστικών σταθμών φυσικού αερίου ΕΙ-2920, Ψ- 
2910 και υ-2940 αντίστοιχα. 

7. Τις άδειες οικοδομής με αριθμούς 261/98, 24/99 της 
Διεύθυνσης Πολεοδομίας της Νομαρχιακής Αυτοδιοίκη¬ 
σης Δυτικής Αττικής και 214/99 της Διεύθυνσης Πολεο¬ 
δομίας της Νομαρχιακής Αυτοδιοίκησης Ανατολικής Αττι¬ 
κής που αναφέρονται στους μετρητικούς και ρυθμιστι¬ 
κούς σταθμούς φυσικού αερίου υ-2910, υ-2920 και 
υ-2940 αντίστοιχα. 

8. Τα πιστοποιητικά τελικής επιθεώρησης της ΤυνΗΕΕ- 
ΕΑδ (Βνντυν) Α.Ε. με αριθμούς: 

Η-98/220 Βθν.0/31.7.98 του αγωγού υψηλής πίεσης 
κλάδου Λαυρίου 

Η-99/416/9.11.99του μετρητικού και ρυθμιστικού σταθ¬ 
μού υ-2910 

Η-98/412/28.7.98 και Η-99/415/4.11.99 του μετρητικού 
και ρυθμιστικού σταθμού υ-2920 

65/ΝΘ/ΜΒ/2000 Βθν.1 του μετρητικού και ρυθμιστικού 
σταθμού 11-2940. 

9. Το πιστοποιητικό ΕΒ/ΟΕΡΑ/10637/96/001 των 
ϋογό’ε. 

10. Τις υπεύθυνες δηλώσεις της ΔΕΠΑ Α.Ε. που αναφέ- 
ρονται στην ασφαλή λειτουργία των υπόψη εγκαταστά¬ 
σεων και στην κατά νόμο επίβλεψη της λειτουργίας και 
συντήρησής τους. 

11. Τους Νόμους 6422/34 και 2516/97, το Ν.Δ. 241/73, 
τα Β.Δ. 15/21.10.22 και 16/17.3.50, το οποίο τροποποιή¬ 
θηκε και συμπληρώθηκε με το από 24.11/17.12.53 Β.Δ., τα 
Π.Δ. 437/85, 381/89 και 27/96. 

12. Το Ν. 2115/1993, σύμφωνα με το άρθρο 29 του οποί¬ 
ου είναι δυνατό να δοθεί άδεια εγκατάστασης και λει¬ 
τουργίας για κάθε έργο μεταφοράς και αποθήκευσης, μέ¬ 
τρησης και διανομής του φυσικού αερίου, του οποίου η 
ανέγερση και η επέκταση εμπίπτει στην αρμοδιότητα της 
ΔΕΠΑ, κατά παρέκκλιση από κάθε κείμενη διάταξη. 

13. Την απόφαση με αριθμό Δ15/Φ19/2788/13.3.96 του 
Υπουργού Ανάπτυξης για μεταβίβαση αρμοδιοτήτων 
στον Γενικό Γραμματέα, η οποία τροποποιήθηκε με την 
απόφαση με αριθμό Δ15/Α/Φ19/21364/96 του Υπουργού 
Ανάπτυξης. 

14. Την από 26.3.97 επιστολή της ΔΕΠΑ Α.Ε. με αριθμ. 
πρωτ. ΟΟΒ-ΑυΤ-ΟΕΝ-ΕΟ 868, στην οποία η εταιρεία ανα- 
φέρεται στα μέτρα πυροπροστασίας που καλύπτουν τον 
κύριο αγωγό υψηλής πίεσης και τις επ’ αυτού εγκαταστά¬ 
σεις των σταθμών βανοστασίων και ξεστροπαγίδων. 

15. Την από 10.5.01 έκθεση αυτοψίας. 

16. Το διπλότυπο είσπραξης 53.500 δρχ. με αριθμό 
5809950/925/11.2.02 της ΔΟΥ Χολαργού. 

17. Το από 19.2.02 εισηγητικό σημείωμα της αρμοδίας 
Υπηρεσίας του Υπουργείου Ανάπτυξης, αποφασίζουμε: 

Χορηγούμε άδεια λειτουργίας αόριστης χρονικής διάρ¬ 
κειας στα εξής τμήματα του συστήματος μεταφοράς φυ¬ 
σικού αερίου της ΔΕΠΑ Α.Ε. (κλάδος Λαυρίου πλην του 
μετρητικού σταθμού της ΔΕΗ στο Λαύριο): 

α) αγωγός υψηλής πίεσης (χαλύβδινος αγωγός διαμέ¬ 
τρου 30") κλάδου Λαυρίου μετά των σταθμών βαλβιδο- 
στασίων και ξεστροπαγίδων αυτού, 

β) μετρητικοί και ρυθμιστικοί σταθμοί Άνω Λιοσίων (II- 
2910 και υ-2920) και 

γ) μετρητικός και ρυθμιστικός σταθμός Παλλήνης (II- 
2940), 

σύμφωνα με τις τεχνικές περιγραφές και τα θεωρημένα 
σχεδιαγράμματα που συνοδεύουν την παρούσα απόφα¬ 
ση και με τους παρακάτω όρους και περιορισμούς: 

Η παρούσα άδεια τελεί υπό επανεξέταση σύμφωνα με 
τις διατάξεις της παρ. 6 του άρθρου 13 του Νόμου 
2516/97 (ΦΕΚ 159/Α/8.8.97) και χορηγείται για τις συνθή¬ 
κες λειτουργίας που έχουν πιστοποιηθεί από τους Τυν 
και ϋογά’ε, σύμφωνα με τα συνημμένα πιστοποιητικά. 

Να τηρούνται σε ετοιμότητα όλα τα μέτρα και μέσα πυ¬ 
ροπροστασίας που προβλέπονται από τις εγκεκριμένες 
μελέτες πυροπροστασίας. Τα πιστοποιητικά πυρασφα¬ 
λείας να ανανεώνονται πριν από τη λήξη τους και να προ¬ 
σκομίζονται αντίγραφα στην αρμόδια Υπηρεσία του 
Υπουργείου Ανάπτυξης. 

Να τηρούνται οι όροι που αναφέρονται στην ΚΥΑ έγκρι¬ 
σης περιβαλλοντικών όρων, η οποία πρέπει να ανανεώνε¬ 
ται πριν από τη λήξη της και να προσκομίζεται αντίγραφο 
στην αρμόδια Υπηρεσία του Υπουργείου Ανάπτυξης. 


Η παρακολούθηση της λειτουργίας των εγκαταστάσε¬ 
ων και ιδιαίτερα η συντήρησή τους να γίνεται σύμφωνα με 
τους διεθνείς κανονισμούς που ισχύουν για παρόμοια συ¬ 
στήματα μεταφοράς φυσικού αερίου και που έχουν προ¬ 
διαγράφει στη μελέτη του έργου. 

Να τηρούνται οι όροι και προϋποθέσεις που αναφέρο- 
νται στα πιστοποιητικά των ϋογά’ε και Τυν . 

Η επίβλεψη της λειτουργίας όλων των εγκαταστάσεων 
του συστήματος μεταφοράς φυσικού αερίου να γίνεται 
από πρόσωπα που έχουν όλα τα απαιτούμενα από τον Νό¬ 
μο προσόντα. 

Το Υπουργείο Ανάπτυξης διατηρεί το δικαίωμα να επι¬ 
βάλλει την εκτέλεση μεταρρυθμίσεων στις εγκαταστά¬ 
σεις, σε κάθε περίπτωση που θα διαπιστωθεί ότι τούτο εί¬ 
ναι αναγκαίο για να εκπληρωθούν οι επιδιωκόμενοι σκο¬ 
ποί που προβλέπονται από το άρθρο 2 του από 
15.10.1922 Β.Δ. 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, άν από άλλες διατάξεις προκύπτει αντίστοιχη υπο¬ 
χρέωσή της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Μαρτίου 2002 
Με εντολή Υπουργού 
Ο Γ ενικός Γ ραμματέας 
ΓΕΩΡΓΙΟΣ ΑΓΡΑΦΙΩΤΗΣ 
-♦- 

Αριθ. 30342 (2) 

Ρύθμιση όρων, προϋποθέσεων και διαδικασίας για την 
εφαρμογή των διατάξεων του Ν. 2956/2001, που αφο¬ 
ρούν τις Εταιρείες Προσωρινής Απασχόλησης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 4 του άρθρου 16 του 
Ν. 1558/85 «Κυβέρνηση και Κυβερνητικά Όργανα» (ΦΕΚ 
137Α) 

2. Τις διατάξεις του Π.Δ 368/89 « Οργανισμός του 
Υπουργείου Εργασίας» (ΦΕΚ 163 Α) 

3. Το Π.Δ 372/95 «Μεταφορά της Γ ενικής Γ ραμματείας 
Κοινωνικών Ασφαλίσεων από το Υπουργείο Υγείας - Πρό¬ 
νοιας και Κοινωνικών Ασφαλίσεων στο Υπουργείο Εργα¬ 
σίας» (ΦΕΚ 201 Α) 

4. Τις διατάξεις του άρθρου 26 του Ν. 2956/01 « Ανα¬ 
διάρθρωση του ΟΑΕΔ και άλλες διατάξεις» (ΦΕΚ 258 Α) 
καθώς και τις διατάξεις των άρθρων 20 εως 23 του ιδίου 
νόμου 

5. Τις διατάξεις του άρθρου 5 του Ν. 2639/98 «Ρύθμιση 
εργασιακών σχέσεων. Σύσταση Σώματος Επιθεώρησης 
Εργασίας και άλλες διατάξεις» (ΦΕΚ 205 Α) 

6. Το Π.Δ 160/99 « Όροι, προϋποθέσεις και διαδικασία 
για τη σύσταση και λειτουργία των Ιδιωτικών Γ ραφείων 
Εργασίας» (ΦΕΚ 157 Α) 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σύσταση Εταιρείας Προσωρινής Απασχόλησης 

1. Εταιρεία Προσωρινής Απασχόλησης (ΕΠΑ) είναι η 
εταιρεία, η οποία έχει ως αντικείμενο δραστηριότητας την 
παροχή εργασίας από μισθωτούς της σε άλλον εργοδότη 
(έμμεσο εργοδότη ) με την μορφή της προσωρινής απα¬ 
σχόλησης, όπως η απασχόληση αυτή προσδιορίζεται με 
την παράγραφο 2 του άρθρου 20 του ν. 2956/01 (ΦΕΚ 258 
Α) 

2. Εταιρεία Προσωρινής Απασχόλησης επιτρέπεται να 
συσταθεί μόνο με την εταιρική μορφή της Ανώνυμης Εται¬ 
ρείας της οποίας το μετοχικό κεφάλαιο ανέρχεται τουλά¬ 
χιστον στο ποσό των εκατόν εβδομήντα έξι χιλιάδων 
ογδόντα τριών ΕΥΡΩ (176.083). 

3. Η Εταιρεία Προσωρινής Απασχόλησης δεν επιτρέπε¬ 
ται να ασκεί οποιαδήποτε άλλη δραστηριότητα εκτός από 
αυτή της παρ. 1 της παρούσης. Κατ’ εξαίρεση η Εταιρεία 
αυτή επιτρέπεται να ασκεί και τις ακόλουθες δραστηριό¬ 
τητες: α) Μεσολάβηση για εξεύρεση θέσεων εργασίας. 
Για την άσκηση της δραστηριότητας αυτής απαιτείται ει¬ 
δική άδεια, η οποία χορηγείται σύμφωνα με τους όρους, 
τις προϋποθέσεις και τη διαδικασία που καθορίζονται με 
το Π.Δ. 160/99 (ΦΕΚ159Α) όπωςεκάστοτε ισχύει, β) Αξιο¬ 
λόγηση ή και κατάρτιση ανθρώπινου δυναμικού, εφόσον 
η Εταιρεία αυτή πληροί τους όρους και τις προϋποθέσεις 
που ορίζονται από τις κείμενες διατάξεις για την επαγ¬ 
γελματική κατάρτιση από εργοδότες και επιχειρήσεις ή 
εκμεταλλεύσεις. 

4. Το καταστατικό της Εταιρείας Προσωρινής Απασχό¬ 
λησης δεν επιτρέπεται να περιέχει σκοπούς οι οποίοι αντί- 
κεινται στις διατάξειςτου Ν. 2956/2001 καιτων κατ’ εξου¬ 
σιοδότησή του διατάξεων. 

5. Τα πρόσωπα, στα οποία κατά το νόμο και το κατα¬ 
στατικό της Εταιρείας Προσωρινής Απασχόλησης έχει 
ανατεθεί η αρμοδιότητα για τη διοίκηση, τη διαχείριση 
της περιουσίας αυτής και για την εκπροσώπησή της, θα 
πρέπει να είναι έλληνες υπήκοοι, ή υπήκοοι Κρατών Με¬ 
λών της Ευρωπαϊκής Ένωσης, ή υπήκοοι κρατών μελών 
του Ενιαίου Ευρωπαϊκού Οικονομικού Χώρου, ή ομογε¬ 
νείς που νόμιμα διαμένουν στην Ελλάδα. 

Απαγορεύεται να διοριστούν ως μέλη του Δ.Σ της Εται¬ 
ρείας Προσωρινής Απασχόλησης ή να γίνουν διαχειρι¬ 
στές ή εκπρόσωποι αυτής 

α) όσοι έχουν καταδικαστεί τελεσίδικα σε ποινή στερη¬ 
τική της ελευθερίας τουλάχιστον ενός έτους ή ανεξαρτή¬ 
τως ποινής για εκβίαση, απάτη, χρεοκοπία, τοκογλυφία, 
κλοπή, υπεξαίρεση, ληστεία, συκοφαντική δυσφήμηση, 
απειλή, απατηλή διέγερση σε μετανάστευση, επικίνδυνη 
και βαριά σωματική βλάβη, εγκλήματα κατά της ζωής, κα¬ 
τά της γενετήσιας ελευθερίας και οικονομικής εκμετάλ¬ 
λευσης της γενετήσιας ζωής, περί τα υπομνήματα, σχετι¬ 
κά με το νόμισμα, εγκλήματα που αφορούν τα όπλα, τις 
αρχαιότητες, την προώθηση λαθρομεταναστών στο εσω¬ 
τερικό της χώρας ή τη διευκόλυνση της μεταφοράς ή 
προώθησή τους ή της εξασφάλισης καταλύματος σε αυ¬ 
τούς για απόκρυψη ή για παραβάσεις της νομοθεσίας για 
την εγκατάσταση και κίνηση αλλοδαπών στην Ελλάδα, 
εμπόριο δούλων, παράβασηςτων διατάξεων για ναρκωτι¬ 
κά, λαθρεμπορίου, του νόμου περί μεσαζόντων, εγκλήμα¬ 
τα με χρήση μέσων υψηλής τεχνολογίας, εγκλήματα αντί¬ 
στασης, αρπαγής ανηλίκων, παράνομη κατακράτηση, πα¬ 
ράνομη βία. 


β) όσοι έχουν παραπεμφθεί με τελεσίδικο βούλευμα για 
κακούργημα ή για πλημμέλημα της προαναφερόμενης 
παραγράφου έστω και αν το αδίκημα έχει παραγραφεί. 

Η κατά το προηγούμενο εδάφιο μεταγενέστερη του 
χρόνου ορισμού τους καταδίκη επιφέρει την έκπτωση των 
προσώπων αυτών από τις ανωτέρω ιδιότητες του μέλους 
του Δ.Σ., διαχειριστή ή εκπροσώπου της Εταιρείας Προ¬ 
σωρινής Απασχόλησης. Στην περίπτωση αυτή η Εταιρεία 
Προσωρινής Απασχόλησης υποχρεούται να αντικατα¬ 
στήσει το μέλος του Δ.Σ., διαχειριστή ή εκπροσώπου της 
Εταιρείας Προσωρινής Απασχόλησης με άλλο και να γνω¬ 
στοποιήσει στην Δ/νση Απασχόλησης του Υπουργείου 
Εργασίας τον αντικαταστάτη του εντός προθεσμίας 6 μη¬ 
νών (πρακτικό Δ.Σ). 

6. Η Εταιρεία Προσωρινής Απασχόλησης διέπεται από 
τις διατάξειςτου Ν. 2956/01 και του Κ.Ν. 2190/20 «Περί 
Ανωνύμων Εταιρειών». 

Άρθρο 2 

Ειδικότεροι όροι και προϋποθέσεις χορήγησης ειδικής 
άδειας Εταιρείας Προσωρινής Απασχόλησης. 

Κάθε Εταιρεία Προσωρινής Απασχόλησης προκειμέ- 
νου να λάβει την ειδική άδεια πρέπει να διαθέτει το κα¬ 
τάλληλο στελεχιακό δυναμικό και την αναγκαία υλικοτε- 
χνική υποδομή, ως ακολούθως: 

1. Προσωπικό 

α) Δύο (2) τουλάχιστον εργαζόμενους εκ των οποίων: 
αα) ο ένας να είναι κάτοχος πτυχίου τριτοβάθμιας εκ¬ 
παίδευσης ημεδαπής ή με αναγνωρισμένο ισότιμο τίτλο 
αλλοδαπής της κοινωνιολογίας, ψυχολογίας, κοινωνικού 
λειτουργού, οικονομικών σπουδών, νομικών σπουδών ή 
πολιτικής επιστήμης ή να είναι κάτοχος μεταπτυχιακού 
τίτλου σε θέματα επαγγελματικού προσανατολισμού ή 
αγοράς εργασίας ή διαχείρισης ανθρώπινων πόρων και 
ββ) ο δεύτερος να είναι κάτοχος πτυχίου τριτοβάθμιας 
εκπαίδευσης ημεδαπής ή με αναγνωρισμένο ισότιμο τίτ¬ 
λο αλλοδαπής των προαναφερομένων σχολών ή να είναι 
κάτοχος πτυχίου οιασδήποτε σχολής τριτοβάθμιας εκ¬ 
παίδευσης ημεδαπής ή με αναγνωρισμένο ισότιμο τίτλο 
αλλοδαπής εφόσον διαθέτει πενταετή επαγγελματική 
εμπειρία σε θέματα επαγγελματικού προσανατολισμού ή 
αγοράς εργασίας ή διαχείρισης ανθρώπινων πόρων. 

β) Έναν (1) τουλάχιστον κάτοχο πτυχίου τριτοβάθμιας 
εκπαίδευσης πληροφορικής της ημεδαπής ή της αλλοδα¬ 
πής με αναγνωρισμένο ισότιμο τίτλο, 
γ) Ένα (1) λογιστή με άδεια ασκήσεως επαγγέλματος, 
δ) Έναν (1) υπάλληλο γραμματειακής υποστήριξης. 

Σε περίπτωση που κάποιος από τους υπαλλήλους των 
περιπτώσεων (α) ή (δ) είναι κάτοχος πτυχίου τριτοβάθ¬ 
μιας εκπαίδευσης πληροφορικής ή μεταπτυχιακού τίτλου 
στον τομέα της πληροφορικής της ημεδαπής ή της αλλο¬ 
δαπής με αναγνωρισμένο ισότιμο τίτλο, η Εταιρεία Προ¬ 
σωρινής Απασχόλησης δεν υποχρεούται στην πρόσληψη 
του υπαλλήλου της περίπτωσης (β). 

Τα πρόσωπα των ανωτέρω περιπτώσεων (α) και (δ) πρέ¬ 
πει να απασχολούνται στην Εταιρεία Προσωρινής Απα¬ 
σχόλησης με σύμβαση εξαρτημένης εργασίας, ενώ στις 
περιπτώσεις (β) και (γ) μπορεί να απασχολούνται ή με 
σύμβαση εξαρτημένης εργασίας ή με σύμβαση έργου ή 
παροχής υπηρεσιών. 

Στα υποκαταστήματα της Εταιρείας Προσωρινής Απα¬ 
σχόλησης πρέπει να απασχολείται τουλάχιστον ένας 
υπάλληλος με σύμβαση εξαρτημένης εργασίας. 

2. Κτιριακή υποδομή 

α) Ο χώρος άσκησης της συγκεκριμένης δραστηριότη¬ 
τας πρέπει να είναι πλήρως διακεκριμένος και να ικανο¬ 
ποιεί τις ελάχιστες απαιτήσεις που καθορίζονται στο Π.Δ. 
16/96 «Ελάχιστες προδιαγραφές ασφάλειας και υγείας 
στους χώρους εργασίας» (ΦΕΚ 10 Α), με την επιφύλαξη 
τυχόν άλλων ειδικότερων διατάξεων που ισχύουν κάθε 
φορά. 

β) Ο προαναφερόμενος χώρος πρέπει να έχει συνολική 
επιφάνεια συμπεριλαμβανομένων των βοηθητικών χώ¬ 
ρων τουλάχιστον 150 τ.μ. 

γ) Σε κάθε υποκατάστημα της Εταιρείας Προσωρινής 
Απασχόλησης η επιφάνεια πρέπει να ανέρχεται τουλάχι¬ 
στον σε 80 τ.μ. 

δ) Στην περίπτωση που η Εταιρεία Προσωρινής Απα¬ 
σχόλησης ασκεί επιπροσθέτως την δραστηριότητα της 
κατάρτισης ανθρώπινου δυναμικού, απαιτείται να διαθέ¬ 
τει χώρο τέτοιας επιφάνειας ώστε να πληροί τα οριζόμε¬ 
να από τις κείμενες διατάξεις, για την άσκηση της δεύτε- 
ρής της δραστηριότητας. 

3. Τεχνικός εξοπλισμός 

Η Εταιρεία Προσωρινής Απασχόλησης αξιοποιώντας 
τις εκάστοτε δυνατότητες της σύγχρονης τεχνολογίας 
και πληροφορικής θα πρέπει να διαθέτει ένα ολοκληρω¬ 
μένο σύστημα μηχανοργάνωσης τέτοιο ώστε να είναι ικα¬ 
νό να ανταποκρίνεται πλήρως στην παροχή στατιστικών ή 
άλλων στοιχείων που θα αφορούντη διάρκεια και το είδος 
όλων των συμβάσεων που έχουν υπογράψει για προσω¬ 
ρινή απασχόληση. Επίσης θα πρέπει να διαθέτει ηλε¬ 
κτρονική διεύθυνση και Θ-ΓπαίΙ. 

Τον ως άνω εξοπλισμό θα πρέπει να διαθέτουν και τα 
υποκαταστήματα της Εταιρείας Προσωρινής Απασχόλη¬ 
σης. 

Άρθρο 3 

Εταιρεία Προσωρινής Απασχόλησης και 
Ιδιωτικά Γ ραφεία Συμβούλων Εργασίας 

Σε περίπτωση που η Εταιρεία Προσωρινής Απασχόλη¬ 
σης ασκεί και τη δραστηριότητα της διαμεσολάβησης, 
έχοντας λάβει άδεια Ιδιωτικού Γ ραφείου Συμβούλων Ερ¬ 
γασίας, μπορεί: 

α) Ως προς την κτιριακή υποδομή 

Εφόσον η Εταιρεία Προσωρινής Απασχόλησης προτί- 
θεται να χρησιμοποιήσει ενιαίο χώρο και για τις δύο λει¬ 
τουργίες, παρέχεται η δυνατότητα χρησιμοποίησης κοι¬ 
νής εισόδου και διαδρόμων σύμφωνα με τις κείμενες δια¬ 
τάξεις, με την προϋπόθεση ύπαρξης διακεκριμένου 
χώρου επιφάνειας τουλάχιστον 120 τ.μ για τη λειτουργία 
της προσωρινής απασχόλησης και χώρο 75 τ.μ για τη λει¬ 
τουργία της διαμεσολάβησης σύμφωνα με το άρθρο 4 
του Π.Δ 160/99. 

Σε περίπτωση που και στα υποκαταστήματα ασκείται 
και η δραστηριότητα της διαμεσολάβησης παρέχεται, 
ομοίως η δυνατότητα χρησιμοποίησης κοινής εισόδου 
και διαδρόμων σύμφωνα με τις κείμενες διατάξεις, με την 
προϋπόθεση ύπαρξης διακεκριμένου χώρου 60 τ.μ του¬ 
λάχιστον για τη λειτουργία της προσωρινής απασχόλη¬ 
σης και χώρο 40 τ.μ για τη λειτουργία της διαμεσολάβη- 
σης. 

β) Ως προς το προσωπικό 

Παρέχεται η δυνατότητα στην Εταιρεία Προσωρινής 
Απασχόλησης να απασχολεί για τις εργασίας της λογιστι¬ 


κής και της πληροφορικής τα ίδια άτομα και για τις δύο 
δραστηριότητες. 

Άρθρο 4 

Απαιτούμεναδικαιολογητικά χορήγησης ειδικής άδειας 
Εταιρείας Προσωρινής Απασχόλησης (Ε.Π.Α.). 

Οι ενδιαφερόμενοι υποβάλλουν στη Δ/νση Απασχόλη¬ 
σης του Υπουργείου Εργασίας και Κοινωνικών Ασφαλίσε¬ 
ων φάκελο με τα ακόλουθα δικαιολογητικά: 

1. Ως προς την Εταιρεία 

α) Αίτηση πλήρως συμπληρωμένη και υπογεγραμμένη 
από το νόμιμο εκπρόσωπο 

β) Αντίγραφο του συμβολαίου σύστασης (Καταστατικό) 
της Εταιρείας Προσωρινής Απασχόλησης μαζί με τυχόν 
διορθωτική πράξη και το αντίστοιχο ΦΕΚ, και αντίγραφα 
των τροποποιητικών συμβολαίων (ή αποφάσεων Γ.Σ για 
τροποποιήσεις του καταστατικού) με τα ΦΕΚ αυτών. 

γ) Ανακοίνωση καταχώρησης στο Μητρώο Ανωνύμων 
Εταιρειών 

δ) Το ΦΕΚ με τη συγκρότηση του Διοικητικού Συμβουλί¬ 
ου σε σώμα και την εκπροσώπηση της Εταιρείας. 

ε) Το ΦΕΚ με την πιστοποίηση καταβολής του μετοχικού 
κεφαλαίου. 

στ) Βεβαίωση της αρμόδιας Οικονομικής Εφορίας για 
έναρξη επιτηδεύματος 
ζ) Πιστοποιητικό φορολογικής ενημερότητας 
η) Πιστοποιητικό ασφαλιστικής ενημερότητας 
θ) Τις κατά το άρθρο 23 του ν.2659/2001 και της κατ’ 
εξουσιοδότηση αυτού εκδοθείσας Υπουργικής Απόφα¬ 
σης προβλεπόμενες εγγυητικές επιστολές. 

2. Ως προς τα πρόσωπα της παραγράφου 5 του άρθρου 
1 της παρούσης υποβάλλονται: 

α) πρόσφατο απόσπασμα ποινικού Μητρώου 
β) Επικυρωμένα αντίγραφα Δελτίου Αστυνομικής Ταυ¬ 
τότητας ή Διαβατηρίου, ειδικά δε για τους ομογενείς του 
ειδικού δελτίου ταυτότητας ομογενούς. 

3. Ως προς την κτιριακή υποδομή: 

α) Τίτλοι ιδιοκτησίας ή μισθωτήρια συμβόλαια 
β) Γ ενική κάτοψη των χώρων εργασίας κύριων και βοη¬ 
θητικών όπου σημειώνονται όλες οι σχετικές διαστάσεις, 
οι οδοί διαφυγής και έξοδοι κινδύνου, οι θέσεις του προ- 
βλεπόμενου εξοπλισμού (μηχανήματα, γραφεία, βιβλιο¬ 
θήκες, καθίσματα, κ.λ.π) 
γ) Πιστοποιητικό πυρασφάλειας 
δ) Πιστοποιητικό που εκδίδεται από διπλωματούχο 
(Πτυχιούχο) Πολιτικό Μηχανικό με άδεια ασκήσεως επαγ¬ 
γέλματος και πιστοποιεί ότι πληρούνται κατά περίπτωση: 
Οι απαιτήσεις της παρ. 2 του παραρτήματος I και II του 
Π.Δ. 16/96 και οι απαιτήσεις της παρ. 22 του Παραρτήμα¬ 
τος I ή της παρ. 21 του παραρτήματος II του Π.Δ. 16/96. 

ε) Όλες οι απαραίτητες πληροφορίες όσον αφορά τη 
χρήση των χώρων, τον διαθέσιμο εξοπλισμό, το μέγιστο 
αριθμό ατόμων που μπορεί να βρίσκονται (ταυτόχρονα) 
στους χώρους εργασίας. 

στ) Δήλωση ότι έχει προβεί στη προβλεπόμενη από το 
Π Λ. 105/95 σήμανση ασφάλειας ή και υγείας στην εργασία. 

4. Ως προς το προσωπικό της παραγράφου 1 του άρ¬ 
θρου 2: 

α) Επικυρωμένα αντίγραφα πτυχίων ημεδαπής ή αλλο¬ 
δαπής. Οι τίτλοι σπουδών της αλλοδαπής θα πρέπει να 
συνοδεύονται με βεβαιώσεις ισοτιμίας. 

β) Επίσημα αντίγραφα ή βεβαιώσεις που να αποδεικνύ- 
ουν την επαγγελματική εμπειρία. 

γ) Αναγγελία πρόσληψης στον ΟΑΕΔ για τους απασχο¬ 
λούμενους με σχέση εξαρτημένης εργασίας. 

δ) Οι μεταξύ εργοδοτών και απασχολουμένων συνα- 
φθείσες συμφωνίες. 

Άρθρο 5 

Διαδικασία πιστοποίησης 

1. Οι ενδιαφερόμενοι καταθέτουν στη Δ/νση Απασχόλη¬ 
σης του Υπουργείου Εργασίας και Κοινωνικών Ασφαλίσε¬ 
ων, σε δύο αντίτυπα φάκελο που περιλαμβάνει την αίτηση 
με όλα τα απαραίτητα δικαιολογητικά που προβλέπονται 
στο άρθρο 4 της παρούσας, πληντων εγγυητικών επιστο¬ 
λών. 

2. Η αρμόδια υπηρεσία ελέγχει την πληρότητα του φα¬ 
κέλου. Εάν ο φάκελος είναι πλήρης προωθείται στη συνέ¬ 
χεια για επιτόπιο έλεγχο και αξιολόγηση. 

3. Ο επιτόπιος έλεγχος ανατίθεται σε τριμελείς Επιτρο¬ 
πές που απαρτίζονται από υπαλλήλους του Σώματος Επι¬ 
θεώρησης Εργασίας (ΣΕΠΕ). 

4. Σκοπός του επιτόπιου ελέγχου είναι η επαλήθευση 
των στοιχείων του φακέλου και η σύνταξη έκθεσης αξιο¬ 
λόγησης, αφού προηγηθεί συνέντευξη των ελεγκτών με 
τον κατά το καταστατικό εκπρόσωπο της Εταιρείας. 

5. Η Επιτροπή ελέγχου της παραγράφου 3 του παρό¬ 
ντος άρθρου υποβάλλει στη Δ./νση Απασχόλησης του 
Υπουργείου Εργασίας και Κοινωνικών Ασφαλίσεων, ύστε¬ 
ρα από τη διενέργεια του επιτόπιου ελέγχου, αιτιολογη¬ 
μένη έκθεση ελέγχου και αξιολόγησης. 

6. Η Επιτροπή Ελέγχου Προσωρινής Απασχόλησης, αφού 
λάβει υπόψη την έκθεση ελέγχου και αξιολόγησης και όλα 
τα σχετικά στοιχεία, έπειτα από την κατάθεση των εγγυητι¬ 
κών επιστολών, εισηγείται - γνωμοδοτεί στον Υπουργό Ερ¬ 
γασίας και Κοινωνικών Ασφαλίσεων για την έκδοση ειδικής 
άδειας Εταιρείας Προσωρινής Απασχόλησης. 

Η χορήγηση της ειδικής άδειας της Εταιρείας Προσω¬ 
ρινής Απασχόλησης προϋποθέτει την καταβολή παράβο¬ 
λου 147 ΕΥΡΩ υπέρ Δημοσίου το οποίο εισπράττεται από 
την αρμόδια Δημόσια Οικονομική Υπηρεσία (ΔΟΥ) ως δη¬ 
μόσιο έσοδο. 

Άρθρο 6 

Επιτροπή Ελέγχου Προσωρινής Απασχόλησης 

Η Επιτροπή Ελέγχου Προσωρινής Απασχόλησης 
(Ε.Ε.Π.Α.) της παραγράφου 6 του άρθρου 5 της παρού- 
σης συγκροτείται με απόφαση του Υπουργού Εργασίας 
και Κοινωνικών Ασφαλίσεων και αποτελείται από : α) τον 
Γενικό Γραμματέατου Υπουργείου Εργασίας και Κοινωνι¬ 
κών Ασφαλίσεων, ως Πρόεδρο, με αναπληρωτή τον αρ¬ 
μόδιο Γ ενικό Διευθυντή Εργασίας του Υπουργείου Εργα¬ 
σίας και Κοινωνικών Ασφαλίσεων, β) τον Διευθυντή της Δι¬ 
εύθυνσης Απασχόλησης του Υπουργείου Εργασίας και 
Κοινωνικών Ασφαλίσεων, ως Μέλος, με αναπληρωτή τον 
Προϊστάμενο του αρμοδίου Τμήματος της ίδιας Διεύθυν¬ 
σης και γ) τον Διευθυντή της Διεύθυνσης Απασχόλησης 
του Ο.Α.Ε.Δ., ως Μέλος, με αναπληρωτή Προϊστάμενο 
Τμήματος της ιδίας Διεύθυνσης. 

Στην εν λόγω Επιτροπή θα παρέχεται γραμματειακή 
υποστήριξη, από δύο υπαλλήλους του αρμοδίου Τμήμα¬ 
τος. 


Άρθρο 7 

Όροι, προϋποθέσεις και διαδικασία ανάκλησης 
της ειδικής άδειας Εταιρείας 
Προσωρινής Απασχόλησης. 

1. Η ειδική άδεια της Εταιρείας Προσωρινής Απασχόλη¬ 
σης ανακαλείται στις ακόλουθες περιπτώσεις : 

α) Όταν η Εταιρεία Προσωρινής Απασχόλησης ασκεί 
και άλλες δραστηριότητες, εκτός από αυτές για τις οποί¬ 
ες της χορηγήθηκε η ειδική άδεια. 

β) Όταν η Εταιρεία Προσωρινής Απασχόλησης διαπι¬ 
στωθεί ότι παραβίασε τους όρους του άρθρου 2 της πα¬ 
ρούσας. 

γ) Όταν η Εταιρεία Προσωρινής Απασχόλησης δεν έχει 
καταθέσει τις κατά το άρθρο 23 του ν. 2659/2001 και της 
κατ’ εξουσιοδότηση του εκδοθείσας Υπουργικής Απόφα¬ 
σης, προβλεπόμενες συμπληρωματικές εγγυητικές επι¬ 
στολές. 

δ) Όταν η Εταιρεία Προσωρινής Απασχόλησης διαπι¬ 
στωθεί ότι δεν αντικατέστησε και γνωστοποίησε το μέλος 
Δ.Σ, διαχειριστή ή εκπρόσωπό της, ως όφειλε σύμφωνα 
με την παράγραφο 5 του άρθρου 1 της παρούσης. 

ε) Όταν η Εταιρεία Προσωρινής Απασχόλησης διαπι¬ 
στωθεί κατόπιν ελέγχου ότι έχει υποπέσει σε βαρεία πα¬ 
ράβαση των διατάξεων της εργατικής νομοθεσίας. 

Οι έλεγχοι διενεργούνται από υπαλλήλους του Υπουρ¬ 
γείου Εργασίας και Κοινωνικών Ασφαλίσεων ή από Επιθε¬ 
ωρητές του Σώματος Επιθεώρησης Εργασίας. 

2. Η ανάκληση της ειδικής άδειας λειτουργίας γίνεται με 
πράξη του Υπουργού Εργασίας και Κοινωνικών Ασφαλί¬ 
σεων, έπειτα από αιτιολογημένη εισήγηση (γνώμη) της 
Επιτροπής Ελέγχου Προσωρινής Απασχόλησης και εφό¬ 
σον προηγουμένως τηρηθούν οι διατυπώσεις του επόμε¬ 
νου εδαφίου. 

Η Επιτροπή όταν συντρέχει περίπτωση ανάκλησης της 
ειδικής άδειας, υποχρεούται να γνωστοποιήσει εγγρά- 
φως στην Εταιρεία Προσωρινής Απασχόλησης τους λό¬ 
γους που υπαγορεύουν τη λήψη του μέτρου αυτού, προ- 
κειμένου να παρασχεθεί στην Εταιρεία η δυνατότητα να 
εκφράσει τις απόψεις της, μέσα σε χρονικό διάστημα δέ¬ 
κα πέντε (15) ημερών από τη γνωστοποίηση. 

Άρθρο 8 

Στοιχεία συμβάσεων προσωρινής απασχόλησης 
και άλλες διατυπώσεις. 

1. Οι συμβάσεις προσωρινής απασχόλησης που συνά- 
πτονται, σύμφωνα με το άρθρο 22 του Ν. 2956/2001 με¬ 
ταξύ της Εταιρείας Προσωρινής Απασχόλησης καιτων μι¬ 
σθωτών, πέραν των οριζόμενων στη διάταξη αυτή στοι¬ 
χείων και με την επιφύλαξη του άρθρου 2 του Π.Δ 156/94 
(ΦΕΚ 102 Α), πρέπει να περιλαμβάνουν και τα εξής επι¬ 
πλέον στοιχεία: 

α) Αναγραφή του αριθμού άδειας της Εταιρείας Προ¬ 
σωρινής Απασχόλησης. 

β) Αναγραφή των στοιχείων των Τραπεζικών εγγυητι¬ 
κών επιστολών, που κατατέθηκαν από την Εταιρεία Προ¬ 
σωρινής Απασχόλησης ως οικονομική εγγύηση των απο¬ 
δοχών και των ασφαλιστικών εισφορών. 

γ) Μνεία της υποχρέωσης του εργοδότη (Ε.Π.Α.) για τη 
λήψη και τήρηση όρων υγιεινής και ασφάλειας 

2. Στην περίπτωση κατά την οποία κατά τον χρόνο σύ¬ 
ναψης της ως άνω σύμβασης δεν είναι γνωστός ο έμμε¬ 
σος εργοδότης, αμέσως μετά τη σύναψη της σύμβασης 

μεταξύ της Εταιρείας και του έμμεσου εργοδότη, καταρ¬ 
τίζεται συμπληρωματική σύμβαση μεταξύ της Εταιρείας 
Προσωρινής Απασχόλησης και του εργαζόμενου, στην 
οποία καθορίζονται οι ειδικότεροι όροι παροχής της ερ¬ 
γασίας αυτού στον έμμεσο εργοδότη. 

3. Οι προσωρινά απασχολούμενοι καταχωρούνται στον 
πίνακα προσωπικού της Εταιρείας Προσωρινής Απασχό¬ 
λησης ο οποίος υποβάλλεται στην αρμόδια Κοινωνική 
Επιθεώρηση Εργασίας του ΣΕΠΕ της έδρας της. Αντί¬ 
γραφο του ως άνω πίνακα προσωπικού, αποστέλλεται 
από την Εταιρεία Προσωρινής Απασχόλησης στον έμμε¬ 
σο εργοδότη, κατά το μέροςπου αφοράτουςπαραχωρη- 
θέντες σε αυτόν εργαζόμενους. Ο ανωτέρω πίνακας 
αναρτάται στον χώρο εργασίας του έμμεσου εργοδότη. 

Η Εταιρεία Προσωρινής Απασχόλησης υποχρεούται να 
αποστέλλει στον έμμεσο εργοδότη και αντίγραφα των 
συμβάσεων με τους εργαζομένούς της που παρέχουν τις 
υπηρεσίες τους καθώς και στοιχεία που αποδεικνύουν 
την ασφαλιστική τους κάλυψη, εφόσον δεν έχει αναλάβει 
ο έμμεσος εργοδότης την υποχρέωση της ασφαλιστικής 
κάλυψης. Ο έμμεσος εργοδότης στην κατάσταση προ¬ 
σωπικού που καταθέτει στην οικεία επιθεώρηση εργα¬ 
σίας έχει την υποχρέωση να περιλαμβάνει σε «ειδικό κε¬ 
φάλαιο» τους προσωρινά απασχολούμενους αναγράφο¬ 
ντας και την Εταιρεία Προσωρινής Απασχόλησης, της 
οποίας οι προσωρινά απασχολούμενοι αποτελούν προ¬ 
σωπικό. 

4. Ο έμμεσος εργοδότης έχει την υποχρέωση να κατα¬ 
θέτει αναλυτικά προγράμματα ωρών εργασίας στην αρ¬ 
μόδια επιθεώρηση και για τους προσωρινά απασχολού¬ 
μενους σε περίπτωση που δεν εφαρμόζεται σταθερό 
ωράριο εργασίας. 

5. Σε περίπτωση ανάγκης πραγματοποίησης υπερωρια- 
κής εργασίας, η υποχρέωση υποβολής αντίστοιχου αιτή¬ 
ματος προς έγκριση άδειας υπερωριακής απασχόλησης, 
από την οικεία Επιθεώρηση, ανήκει στον έμμεσο εργοδό¬ 
τη, ο οποίος υποχρεούται επιπλέον να κοινοποιεί τον τε- 
λικώς πραγματοποιούμενο αριθμό ωρών υπερωριακής 
απασχόλησης στην Εταιρεία Προσωρινής Απασχόλησης. 

6. Η Εταιρεία Προσωρινής Απασχόλησης απογράφεται 
στο Μητρώο Εργοδοτώντου Ι.Κ.Α κατά τα οριζόμενα στην 
περίπτωση α’τηςπαρ. 1 του άρθρου 6 του Ν. 2972/2001 
και υποχρεούται να υποβάλλει, στο κατά το άρθρο 4 του 
ως άνω νόμου, αρμόδιο για την απογραφή υποκατάστη¬ 
μα ή παράρτημα Ι.Κ.Α: α) αντίγραφο της ειδικής άδειας 
του άρθρου 2 της παρούσας μέσα σε τρεις εργάσιμες 
ημέρες από την έκδοσή της και β) αντίγραφα των εκά- 
στοτε συμβάσεων, που καταρτίζονται τόσο με τους προ¬ 
σωρινά απασχολούμενους όσο και με τους έμμεσους ερ¬ 
γοδότες. 

7. Η Εταιρεία Προσωρινής Απασχόλησης έχει υποχρέ¬ 
ωση υποβολής της Αναλυτικής Περιοδικής Δήλωσης του 
άρθρου 1 του Ν. 2972/01 για το μόνιμο προσωπικό της και 
για τους προσωρινά απασχολούμενους για όσο χρονικό 
διάστημα δεν παρέχουν εργασία σε συγκεκριμένο έμμε¬ 
σο εργοδότη. 

Για τους μισθωτούς της, που παρέχουν εργασία προ¬ 
σωρινά, σε έμμεσο εργοδότη και για όλο το διάστη μα αυ¬ 
τής υποβάλλεται «ειδική» Αναλυτική Περιοδική Δήλωση, 
η οποία προβλέπεται στον Κανονισμό της παρ. 2 του άρ¬ 
θρου 1 του Ν. 2972/01. Την «ειδική» αυτή Αναλυτική Πε¬ 
ριοδική Δήλωση υποβάλλει για το ίδιο χρονικό διάστημα 
απασχόλησης των μισθωτών και ο έμμεσος εργοδότης. 


Ο τύπος, η μορφή, το περιεχόμενο, τα συνοδευτικά 
έντυπα υποστήριξης, τα απαραίτητα στοιχεία της «ειδι¬ 
κής» αυτής Αναλυτικής Περιοδικής Δήλωσης, η διαδικα¬ 
σία, ο τρόπος υποβολής της και ότι σχετικό θέμα αφορά 
αυτή προβλέπονται στον Κανονισμό του I. Κ. Α και στις κατ’ 
εξουσιοδότησή του σχετικές διατάξεις. Γιατο χρόνο υπο¬ 
βολής της ισχύουν οι προθεσμίες που προβλέπονται στο 
Ν. 2972/01 και τον Κανονισμό. 

8. Η εφαρμογή της διάταξης της παρ. 7 θα ισχύσει για 
την Εταιρεία Προσωρινής Απασχόλησης και τον έμμεσο 
εργοδότη από τις 30/6/2002. Μέχρι τότε δεν υποχρεού- 
νται σε υποβολή της «ειδικής» Αναλυτικής Περιοδικής Δή¬ 
λωσης. Από τις 30/6/2002 η «ειδική» Αναλυτική Περιοδική 
Δήλωση θα υποβληθεί από την Εταιρεία Προσωρινής 
Απασχόλησης και τον έμμεσο εργοδότη για όλους τους 
μισθωτούς που απασχολήθηκαν μέχρι τότε, κατ’ εξαίρε¬ 
ση χωρίς επιβολή κυρώσεων. 

Γ ια τους μισθωτούς αυτούς η καταβολή των εισφορών 
τους πραγματοποιείται από τον υπόχρεο της παρ. 9 του 
άρθρου 22, του Ν. 2956/01 μέσα στις προθεσμίες του άρ¬ 
θρου 13 του Ν. 2972/01 και απεικονίζεται σε ιδιαίτερη 
χρηματοοικονομική πράξη. 

9. Εάν στις σχετικές συμβάσεις δεν υπάρχει πρόβλεψη 
για την ασφάλιση και την καταβολή των εισφορών των ερ¬ 
γαζομένων, υπόχρεοι είναι η Εταιρεία Προσωρινής Απα¬ 
σχόλησης και ο έμμεσος εργοδότης αλληλεγγύως και εις 
ολόκληρο έκαστος εξ’ αυτών. 

Άρθρο 9 

Τρόπος και διαδικασία γνωστοποίησης των συμβάσεων 
προσωρινής απασχόλησης. 

1. Οι συμβάσεις προσωρινής απασχόλησης του άρθρου 
22 του Ν. 2956/01, θα πρέπει να καταρτίζονται εγγράφως 
και να γνωστοποιούνται μέσα σε δέκα (10) εργάσιμες ημέ¬ 
ρες από την κατάρτισή τους, στο Υπουργείο Εργασίας και 
Κοινωνικών Ασφαλίσεων, το οποίο στη συνέχεια θα απο¬ 
στέλλει τις εν λόγω συμβάσεις στο Σώμα Επιθεώρησης 
Εργασίας (ΣΕΠΕ) και στον ΟΑΕΔ (Εταιρεία Παρατηρητή¬ 
ριο Απασχόλησης Ερευνητική Πληροφορική). 

2. Κάθε Εταιρεία Προσωρινής Απασχόλησης έχει την 
υποχρέωση να υποβάλλει ανά ημερολογιακό εξάμηνο, στο 
Υπουργείο Εργασίας και Κοινωνικών Ασφαλίσεων, έκθεση 
δραστηριοτήτων, η οποία μεταξύ άλλων θα περιλαμβάνει 
ιδίως τον αριθμό των προσωρινά απασχοληθέντων, τη χρο¬ 
νική περίοδο απασχόλησης τους, τόσο στον έμμεσο όσο 
και στην ίδια, την ειδικότητά τους, το φύλο τους, την ηλικία 
τους, το χρόνο της προγενέστερης ανεργίας τους. 

Άρθρο 10 

Τήρηση Μητρώου Προσωρινής Απασχόλησης 

1. Στη Δ/νση Απασχόλησης του Υπουργείου Εργασίας 
και Κοινωνικών Ασφαλίσεων τηρείται Μητρώο Εταιρειών 
Προσωρινής Απασχόλησης, το οποίο πρέπει να περιλαμ¬ 
βάνει τα εξής στοιχεία: 

- Τον αύξοντα αριθμό 

- Την επωνυμία της Εταιρεία Προσωρινής Απασχόλη¬ 
σης - Δ/νση Ε.Π.Α. (έδρας και υποκαταστημάτων), τηλέ¬ 
φωνα - ΡΑΧ - Ε-πιαίΙ 

- Την έδρα της Εταιρείας 

- Τον αριθμό αδείας της χορηγηθείσας άδειας 

- Τον αριθμό και τα στοιχεία των εγγυητικών επιστολών 

- Τον αριθμό και τις ειδικότητες των απασχολουμένων 
της Εταιρείας Προσωρινής Απασχόλησης 

- Τον αριθμό των προσωρινά απασχολούμενων όπως 
προκύπτει από την ανά εξάμηνο υποβαλλόμενη έκθεση 
δραστηριοτήτων. 

-Τις κυρώσεις που έχουν τυχόν επιβληθεί. 

2. Η σύναψη συμβάσεων προσωρινής απασχόλησης επι¬ 
τρέπεται εφόσον η Εταιρεία (Ε. Π. Α.) έχει εγγράφει στα Μη¬ 
τρώα Εταιρειών Προσωρινής Απασχόλησης και έχει λάβει 
τη σχετική άδεια λειτουργίας σύμφωνα με τα ανωτέρω. 

Άρθρο 11 

Μεταβατικές διατάξεις 

Τα Νομικά πρόσωπα με αντικείμενο δραστηριότητας 
την παροχή εργασίας από μισθωτούς τους σε έμμεσους 
εργοδότες τα οποία υπέβαλλαν εμπροθέσμως κατά την 
παράγραφο 5 του άρθρου 20 του Ν. 2956/2001 αίτηση για 
άδεια Εταιρείας Προσωρινής Απασχόλησης πρέπει να 
υποβάλλουν τα απαιτούμενα δικαιολογητικά μέσα σε εύ¬ 
λογο χρονικό διάστημα, το οποίο σε καμία περίπτωση δεν 
μπορεί να είναι μεγαλύτερο των έξι (6) μηνών από τη δη¬ 
μοσίευση της παρούσας. 

Αν δεν υποβληθούν εμπροθέσμως τα απαιτούμενα δι- 
καιολογητικά ή αν δεν χορηγηθεί η άδεια Εταιρείας Προ¬ 
σωρινής Απασχόλησης, τα νομικά πρόσωπα αυτά απαγο¬ 
ρεύεται να ασκούν τη δραστηριότητα της παροχής εργα¬ 
σίας από μισθωτούς τους σε έμμεσους εργοδότες. 

Άρθρο 12 
Ισχύς παρούσας 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Μαρτίου 2002 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΓΙΠΑΣ 
-♦- 

Αριθ. 30343 (3) 

Καθορισμός του ύψους, των όρων και προϋποθέσεων και 
της διαδικασίας κατάπτωσης των τραπεζικών εγγυητι¬ 
κών επιστολών που καταθέτουν οι Εταιρείες Προσω¬ 
ρινής Απασχόληση. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 4 του άρθρου 16 του 
Ν. 1558/85 «Κυβέρνηση και Κυβερνητικά Όργανα» (ΦΕΚ 
137 Α). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163 Α). 

3. Το Π.Δ. 372/95 «Μεταφοράτης Γενικής Γραμματείας 
Κοινωνικών Ασφαλίσεων από το Υπουργείο Υγείας - Πρό¬ 
νοιας και Κοινωνικών Ασφαλίσεων στο Υπουργείο Εργα¬ 
σίας» (ΦΕΚ 201 Α). 

4. Τις διατάξεις του άρθρου 23 του Ν. 2956/2001 (ΦΕΚ 
258 Α). 

5. Τις διατάξεις του άρθρου 5 του Ν. 2639/98 «Ρύθμιση 
εργασιακών σχέσεων. Σύσταση Σώματος Επιθεώρησης 
Εργασίας και άλλες διατάξεις» (ΦΕΚ 205 Α). 

6. Την απόφαση 30342/ του Υπουργού Εργασίας και 
Κοινωνικών Ασφαλίσεων. 


7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Υποχρέωση κατάθεσης εγγυητικής επιστολής 

Κάθε Εταιρεία Προσωρινής Απασχόλησης, προκειμέ- 
νου να λάβει από τον Υπουργό Εργασίας και Κοινωνικών 
Ασφαλίσεων την κατά το άρθρο 21 του Ν. 2956/2001 ειδι¬ 
κή άδεια, υποχρεούται να καταθέσει δύο (2) εγγυητικές 
επιστολές Τραπέζης, σύμφωνα με τις διατάξεις της πα¬ 
ρούσας. 

Άρθρο 2 

Χρόνος κατάθεσης εγγυητικών επιστολών 

Κάθε Εταιρεία Προσωρινής Απασχόλησης για την 
οποία κρίνεται από την Επιτροπή Ελέγχου Προσωρινής 
Απασχόλησης ότι πληροί, με βάση τα υποβληθέντα από 
την Εταιρεία δικαιολογητικά και λοιπά στοιχεία, τους 
όρους καιτις προϋποθέσεις για τη χορήγηση σ’ αυτήντης 
ειδικής άδειας, ειδοποιείται εγγράφως από την Επιτροπή 
να καταθέσει αρμοδίωςτις κατά το προηγούμενο άρθρο 
εγγυητικές επιστολές, μέσα σε δέκα (10) εργάσιμες μέ¬ 
ρες το αργότερο από τη λήψη της ειδοποίησης. 

Άρθρο 3 

Ύψος εγγυητικών επιστολών 

1. Η πρώτη από τις κατά το άρθρο 1 εγγυητικές επιστο¬ 
λές, δίδεται ως εγγύηση για τη διασφάλιση των αποδο¬ 
χών των προσωρινά απασχολούμενων μισθωτών της 
Εταιρείας Προσωρινής Απασχόλησης και πρέπει να έχει 
απεριόριστη ισχύ. 

Το ύψος αυτής της εγγυητικής πρέπει να ανέρχεται στο 
ποσό των 146.700 ευρώ και δεν μπορεί να είναι μικρότερο 
απ’ αυτό. 

Η εγγυητική επιστολή κατατίθεται στη Διεύθυνση Απα¬ 
σχόλησης του Υπουργείου Εργασίας και Κοινωνικών 
Ασφαλίσεων. 

2. Η δεύτερη από τις κατά το άρθρο 1 εγγυητικές επι¬ 
στολές, δίδεται ως εγγύηση για τη διασφάλιση τωνπάσης 
φύσεως ασφαλιστικών εισφορών των προσωρινά απα- 
σχολουμένων μισθωτών της Εταιρείας Προσωρινής Απα¬ 
σχόλησης και πρέπει να έχει απεριόριστη ισχύ. 

Το ύψος αυτής της εγγυητικής επιστολής πρέπει να 
ανέρχεται στο ποσό των 58.700 ευρώ και δεν μπορεί να εί¬ 
ναι μικρότερο απ’ αυτό. 

Η εγγυητική επιστολή κατατίθεται στην Διεύθυνση Οικο¬ 
νομικών Υπηρεσιώντου ΙΚΑ, η οποία υποχρεούται να ενη¬ 
μερώσει την αρμόδια Διεύθυνση Ασφάλισης και Εσόδων. 

3. Το ύψος των κατά τις προηγούμενες παραγράφους 
εγγυητικών επιστολών αναπροσαρμόζεται κάθε διετία με 
απόφαση του Υπουργού Εργασίας και Κοινωνικών Ασφα¬ 
λίσεων. 

Η αναπροσαρμογή γίνεται ανάλογα με τον αριθμό των 
προσωρινά απασχολουμένων μισθωτών με τους οποίους 
έχει συμβληθεί η Εταιρεία Προσωρινής Απασχόλησης και 
η Εταιρεία αυτή υποχρεούται να καταθέσει τις αντίστοι¬ 
χες κατά τις παραγράφους 1 και 2 σχετικές συμπληρω¬ 
ματικές εγγυητικές επιστολές μέσα σε ένατρίμηνο από τη 
δημοσίευση της κατά το προηγούμενο εδάφιο Υπουργι¬ 
κής Απόφασης, διαφορετικά ανακαλείται η ειδική άδεια 
της. 

4. Σε κάθε μία από τις ανωτέρω εγγυητικές επιστολές 
πρέπει να περιέχεται ο όρος ότι η Τράπεζα παραιτείται 
ρητά και ανεπιφύλακτα απάτην ένσταση της διζήσεως και 
από κάθε άλλη ένσταση και προθεσμία των άρθρων 853, 
858, 862 έως και 868 Α.Κ και να δηλώνει ότι, σε περίπτω¬ 
ση κατάπτωσης της εγγυητικής επιστολής, θα καταβάλει 
αμέσως το ποσό που θα της ζητηθεί μετά από απλή και μό¬ 
νο ειδοποίηση χωρίς αντιρρήσεις και χωρίς να έχει καμία 
απολύτως και από οποιοδήποτε λόγο ευθύνη ή υποχρέω¬ 
ση να ερευνήσει το νόμιμο ή μη της αξίωσης για την οποία 
εκδόθηκε η εγγύηση, ούτε να λάβει υπόψη της οποιεσδή- 
ποτε ενστάσεις ή αντιρρήσεις που τυχόν προβληθούν. 

Άρθρο 4 

Όροι, προϋποθέσεις και διαδικασία κατάπτωσης 
εγγυητικών επιστολών 

1. Η εγγυητική επιστολή της παραγράφου 1 του άρθρου 
3 της παρούσας καταπίπτει υπέρ του προσωρινά απα¬ 
σχολούμενου μισθωτού Εταιρείας Προσωρινής Απασχό¬ 
λησης, αν η εταιρεία αυτή καθυστερεί να καταβάλει στο 
μισθωτό αποδοχές που αντιστοιχούν συνολικά σε ποσό 
τριών (3) μηνών ή αποδοχές που αντιστοιχούν σε σύμβα¬ 
ση μικρότερης διάρκειας. 

Για την κατάπτωση της αυτής εγγυητικής επιστολής 
απαιτείται αίτηση του μισθωτού, την οποία υποβάλλει 
στην Επιτροπή Ελέγχου Προσωρινής Απασχόλησης και 
με την οποία ζητείται η έκδοση από τον Υπουργό Εργα¬ 
σίας και Κοινωνικών Ασφαλίσεων της πράξης ( μερικής) 
κατάπτωσης της εγγυητικής επιστολής. Η πράξη αυτή 
αποτελεί τίτλο πληρωμής του δικαιούχου μισθωτού από 
την Τράπεζα που έχει εκδώσειτην εγγυητική επιστολή. 

Προκειμένου να εκδοθεί η πράξη κατάπτωσης πρέπει 
απαραιτήτως ο μισθωτός να επισυνάπτει στη σχετική αί¬ 
τησή του : α) έγγραφο της Εταιρείας Προσωρινής Απα¬ 
σχόλησης με το οποίο η Εταιρεία αφ’ ενός να αναγνωρίζει 
το ύψος και την αξίωση επί των καθυστερούμενων απο¬ 
δοχών και αφ' ετέρου να δηλώνει ότι αδυνατεί να κατα¬ 
βάλλει τις αποδοχές αυτές. Σε περίπτωση που ο έμμεσος 
εργοδότης κατόπιν σχετικής συμφωνίας, είναι υποχρεω¬ 
μένος να καταβάλει τις αποδοχές του μισθωτού, οτελευ- 
ταίος πρέπει να επισυνάψει στην αίτησή του, ομοίου πε¬ 
ριεχομένου έγγραφο, που υπογράφεται τόσο από την 
Εταιρεία Προσωρινής Απασχόλησης όσο και από τον έμ¬ 


μεσο εργοδότη, β) ή κεκυρωμένο αντίγραφο δικαστικής 
απόφασης με την οποία να αναγνωρίζονται οι καθυστε- 
ρούμενες αποδοχές , μαζί με υπεύθυνη δήλωση του μι¬ 
σθωτού ότι δεν έχει εν τω μεταξύ χωρήσει εξόφληση με¬ 
ρική ή ολική των καθυστερούμενων αποδοχών. 

2. Η εγγυητική επιστολή της παραγράφου 2του άρθρου 
3 της παρούσας καταπίπτει υπέρ του Ι.Κ.Α., αν καθυστε- 
ρείται η καταβολή στον οργανισμό αυτό ασφαλιστικών ει¬ 
σφορών πόσης φύσεως τουλάχιστον τριών (3) μηνών οι 
οποίες αφορούν στους προσωρινά απασχολούμενους μι¬ 
σθωτούς από Εταιρεία Προσωρινής Απασχόλησης. 

Εφόσον οι καθυστερούμενες ασφαλιστικές εισφορές 
έχουν οριστικοποιηθεί σύμφωνα με τις κείμενες διατά¬ 
ξεις, η αρμόδια υπηρεσία του Ι.Κ.Α. εκδίδει τη σχετική 
πράξη, την προωθεί στο Διοικητή του ΙΚΑ για την έκδοση 
από αυτόν της πράξης (μερικής) κατάπτωσης της εγγυη¬ 
τικής επιστολής και στη συνέχεια καλείται η Τράπεζα να 
καταβάλει στο Ι.Κ.Α. το αντιστοιχούν ποσό. 

3. Μέσα στο πρώτο τρίμηνο κάθε έτους κάθε Εταιρεία 
Προσωρινής Απασχόλησης σε βάρος της οποίας έχουν 
καταπέσει οι κατά το προηγούμενο έτος εγγυητικές επι¬ 
στολές της παρούσας απόφασης, υποχρεούται να κατα¬ 
θέσει αντίστοιχες εγγυητικές επιστολές ισόποσες με το 
συνολικό ποσό της κατάπτωσης. 

Άρθρο 5 

Επιστροφή εγγυητικών επιστολών 

Οι κατά την παρούσα απόφαση εγγυητικές επιστολές 
επιστρέφονται μετά τη λύση της Εταιρείας Προσωρινής 
Απασχόλησης και εφόσον δεν συντρέχει λόγος διατήρη¬ 
σης αυτών. 

Άρθρο 6 

Ισχύς παρούσας απόφασης 

Η παρούσα απόφαση ισχύει από το χρόνο δημοσίευσής 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Μαρτίου 2002 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΓΙΠΑΣ 

